section_heading: Manifest umjetnika, radnika i državnika
paragraph_text: Marković također sudjeluje na 15. Biennalu mladih umjetnika Europe i Mediterana (BJCEM) (http://www.bjcem.org/ )u Solunu (6.10. – 6.11.2011.), a s njegovim performansom Manifest umjetnika, radnika i državnika (trokanalni video) otvorena je izložba hrvatskih predstavnika u Galeriji MKC Split u Domu mladih u prosincu 2011. CV, koji, prema obrazloženju žirija, dovodi u pitanje konvencionalnu formu komunikacije, službenog predstavljanja i recepcije identiteta u formi životopisa, kakva se obično koristi u potrazi za zaposlenjem. Polazišna točka je autorovo osobno ime koje u hrvatskom jeziku (poput engleskog Johna Smitha) predstavlja univerzalno ime, te stoga postaje glas 'svatkovića', anonimnih pojedinaca. Duhovito i ironično intonirana autobiografska nabrajalica sumira uzorke stečenih edukacija, kvalifikacija, umijeća i vještina, a pritom izvedbom više lica i glasova, te ulogom nepouzdanog pripovjedača, remeti red i jasnoću primanja stvarne slike. Vrtoglavom perspektivom 'pripovijedanja' stvorena je pomutnja u odgonetavanju lika i djela Marka Markovića, a pažnja je preusmjerena na 'čitanje' portreta mlade tranzicijske generacije, dotičući se kroz problem nezaposlenosti i ispodprosječnog životnog standarda i opće slike preživljavanja prosječnih građana.